Beloning uitgereik ná Soweto-seuns se moordNqobile Zulu en Tshiamo Rabanye. (Foto: Twitter) Herman Mashaba, leier van ActionSA, het ’n skrywe aan die Gautengse polisiehoof gerig waarin hy ’n beloning van R50 000 aanbied vir inligting wat sal lei tot die inhegtenisneming én skuldigbevinding van klein Nqobile Zulu en Tshiamo Raban se moordenaar(s). Nqobile en Tshiamo se verminkte liggame is Donderdagoggend in Soweto gevind nadat hulle Woensdagaand as vermis aangemeld is. Hulle was maar vyf en ses jaar oud. “Ek hoop hierdie beloning van R50 000 sal help om geregtigheid aan die Zulu- en Rabanye-families te bring,” sê Mashaba nadat hy en ander hoës die familielede Sondagmiddag besoek het. Mashaba is ’n hegte vriend van die familiewoordvoerder. Mashaba sê die moorde is tekenend van hoe kwesbaar gemeenskappe vir geweld geword het. “Ons sal nie rus totdat kinders veilig in die strate van ons gemeenskappe sonder vrees vir hul veiligheid kan speel én die oppergesag van die reg in alle sfere van ons samelewing herstel word nie.” ’n Soektog is Woensdagaand na klein Nqobile en Tshiamo van stapel gestuur nadat hulle by die Moroka-polisiestasie as vermis aangemeld is. Die een seuntjie se verminkte liggaam is Donderdagoggend in White City opgespoor en die ander seuntjie se liggaam later in Rockville. Niemand is nog in verband met die grumoorde in hegtenis geneem nie. No parent should ever have to bury their child. Paying our respect with @HermanMashaba & @Action4SA regional leaders to honour the children that were brutally murdered in Soweto. Tragic. pic.twitter.com/v06ve7eeYJ — AskTheChief01 #BuyaMthetho ???? (@David_S_Tembe) April 23, 2023